Általános Szerződési Feltételek
a
„Dicséretes, követendő, szégyenteljes, megszüntetendő”
fotópályázaton való részvételhez kapcsolódóan

HATÁLYOS
2021. december 15. napjától

1. **ÁLTALÁNOS RENDELKEZÉSEK**
	1. Az Általános Szerződési Feltételek értelmező rendelkezései

Szervező: MENTOR Közéleti – Kulturális - Sport – Egyesület

Honlap: „Dicséretes, követendő, szégyenteljes, megszüntetendő” elnevezésű pályázat hivatalos honlapja, mely a mentoregyesulet.hu oldalon érhető el.

Pályázat: a „Dicséretes, követendő, szégyenteljes, megszüntetendő” elnevezésű fotópályázat.

Zsűri: a Pályaművek elbírálását végző 3 tagú szakmai testület.

Pályázó: A pályázaton korhatártól függetlenül csak zuglói lakosok vehetnek részt.

Pályázati időszak: 2021. december 15. napjától 2022. március 1. 24:00 óráig.

* 1. Az Általános Szerződési Feltételek célja, tárgyi hatálya.

A Szervező az Általános Szerződési Feltételeket a vonatkozó hatályos jogszabályoknak megfelelően azért határozta meg, hogy teljeskörűen szabályozza a Pályázat feltételeit, ideértve a Szervező és a Pályázók jogait és kötelezettségeit és az egyéb lényeges körülményeket.

* 1. Az Általános Szerződési Feltételek közzététele

Az Általános Szerződési Feltételeket a Szervező a Honlapon közzéteszi, azok regisztráció nélkül megismerhetőek. A Honlapon a Szervező köteles az Általános Szerződési Feltételeket oly módon is megismerhetővé, hozzáférhetővé tenni, hogy esetleges módosítás esetén a korábban hatályos Általános Szerződési Feltételek megismerhetőek legyenek.

1. **A PÁLYÁZAT TÁRGYA ÉS A PÁLYAMŰ FELHASZNÁLÁSA**

2.1. A Pályázat tárgya és célja

2.1.1. A Pályázaton fotók, fotósorozatok elkészítésével lehet részt venni, melyhez egyidejűleg szükséges a jelen Általános Szerződési Feltételek elfogadása.

2.1.2. A pályázat célja, hogy a kerületünkben élő lakosok fényképfelvételeik útján

felhívják a figyelmet a Zugló közterületein tapasztalható – dicséretes, követendő vagy éppen szégyenteljes, megszüntetendő – állapotokra.

2.1.3. A Nyertes Pályaművet benyújtó Pályázó díjazásban részesül.

2.1.4. A Nyertes Pályaművet benyújtó Pályázókkal és a Megjelentetésre kiválasztott Pályaművet benyújtó Pályázókkal felhasználási szerződést köt a Szervező. A felhasználási szerződésben a Pályázó területileg korlátlan, 5 éves időtartamra szóló, teljes körű, ingyenes, nem kizárólagos felhasználási jogot enged a Pályaműben szereplő szellemi alkotásra vonatkozóan a Szervező részére.

2.1.5. Valamennyi fenti felhasználási jog biztosításának célja, hogy a Pályázat tárgyát és célját népszerűsítse, továbbá, hogy a Pályaművek a nagyközönség számára is bemutatásra kerülhessenek (ideértve többek között kiadványok megjelentését és kiállítások szervezését is).

3. **A SZERVEZŐ JOGAI**

3.2.1. A Szervező jogosult kizárni a Pályázaton való részvételből azt a Pályázót, aki:
a) a Pályázat témájától eltérő alkotást nyújt be, vagy
b) a Szervező és/vagy Együttműködő Partnerei által képviselt értékekkel nem összeegyeztethető alkotást nyújt be, vagy
c) a jelen Általános Szerződési Feltételek 5. pontja szerinti tiltott tartalmaknak megfelelő Pályaművet nyújt be, vagy
d) a Pályázat eredményes lefolytatását meghiúsító, sértő, akadályozó vagy jogszabályba ütköző magatartást valósít meg,

3.2.2. A Szervező fenntartja magának a jogot, hogy a Pályázati felhívást visszavonja.

3.3. Személyes adatok védelme

3.3.1. A Szervező a Pályázók által rendelkezésre bocsátott személyes adatokat és közzétett információkat a nyilvános tartalmak kivételével zártan és a mindenkor hatályos, adatvédelemre vonatkozó jogszabályok rendelkezéseinek megfelelően köteles kezelni, azokat harmadik személyek részére nem teheti hozzáférhetővé (ide
nem értve a jogszabályi kötelezettségen alapuló adatszolgáltatások körét, valamint az Adatkezelési szabályzat 5. pontjában foglalt adatfeldolgozásra vonatkozó esetet), illetve oly módon köteles tárolni, hogy ahhoz illetéktelen személyek ne férhessenek hozzá.

3.3.2. A Szervező a Pályázók személyes adatait az Általános Szerződési Feltételek 2. sz. függelékét képező Adatkezelési szabályzatban foglaltak szerint kezeli.

3.3.3. A Pályázók által megadott személyes adatok közül a Szervező csak azokat az információkat használja fel, amelyek az azonosításhoz, valamint a szerződéskötéshez szükségesek.

3.3.4. A Szervező a magyar adatvédelmi rendelkezéseknek megfelelően együttműködik a helyi, országos vagy nemzetközi hatóságokkal.

4. **A PÁLYÁZÓ JOGAI ÉS KÖTELEZETTSÉGEI**

4.1. A Pályázó kötelezettségei

Milyen formában várjuk a fotókat és milyen nyilatkozatot kell kitöltni, ha van rajta személy akkor nyilyen-olyan nyilatkozatot kell még kitölteni. beszkenelve aláírva!!!

*(Mi gmailen várjuk a képeket. Egy adatlapot is ki kell tölteniük, ami a holnapról letölthető lesz.*

*Mivel a kérés az volt, hogy korhatártól függetlenül bárki nevezhet, szerinem akkor a 18. életévét be nem töltött Pályázó törvényes képviselője részéről egy plusz dokumentumot is ki kell tölteni az adatlapon felül?! Ezt megírtam csatolom is.)*

4.1.2. A Pályázó büntetőjogi felelőssége tudatában csak saját, a pályázati felhívásban és az Általános Szerződési Feltételekben meghatározott kritériumoknak megfelelő Pályaművet nyújthat be.

4.1.3. A Pályázó mint a szerzői jog jogosultja kijelenti, hogy Pályaművén másnak szerzői joga vagy egyéb, a felhasználást akadályozó, korlátozó joga nem áll fenn.

4.1.4. A Pályázó tudomásul veszi, hogy az általa benyújtott Pályamű a Polgári Törvénykönyvről szóló 2013. évi V. törvény (a továbbiakban: Ptk.) alapján ajánlatnak minősül, amelyhez a Pályázó a Pályázati időszak lejártát követően a Zsűri döntéséig kötve marad. A Pályázó tudomásul veszi, hogy a Pályaművet a Pályázati időszak lejártát követően nem módosíthatja és nem törölheti.

4.1.5. A 2.1.4. szerinti Pályaművet benyújtó Pályázó jelen Általános Szerződési Feltételek elfogadásával kötelezettséget vállal arra, hogy a Szervezővel ingyenes írásbeli felhasználási szerződést köt.

5. **TILTOTT TARTALMAK**

5.1. A Pályázaton jogellenes tartalom (úgymint harmadik személyek személyes vagy különleges adatai; hozzászólások; felhasználási engedély nélküli, szerzői jogi vagy egyéb oltalom alá eső alkotások; stb.), továbbá harmadik személyek jogait vagy a jogszabályokat közvetlenül vagy közvetett módon sértő (úgymint bűncselekmény elkövetésére vonatkozó felhívás stb.) tartalmú Pályamű nem nyújtható be.

5.2. Tilos az alábbi tartalmak bármilyen formában történő közzététele a Pályaműben:
a) olyan tartalom, amely önmagában vagy a tartalom közzététele, hirdetése által bármilyen módon sérti valamely harmadik fél jogait, ideértve - nem kizárólagosan - a védjeggyel, szerzői joggal, szabadalommal, személyhez fűződő vagy kegyeleti joggal való visszaélést;

b) olyan tartalom, amely bűncselekményt vagy szabálysértést valósít meg, annak elkövetésére hív fel, vagy jogellenes magatartást kedvezően tüntet fel, így különösen az alábbiak:

- amely a Büntető Törvénykönyvről szóló 2012. évi C. törvény (a továbbiakban: Btk.) XIX. Fejezetében rögzített Nemi élet szabadsága és a nemi erkölcs elleni bűncselekmények körébe esik, avagy jogellenes magatartást örökít meg;
- amely a Btk. XXI. Fejezetében felsorolt Az emberi méltóság és egyes alapvető jogok elleni bűncselekmények körébe esik, avagy ilyen magatartást örökít meg;
- amely a Btk. XXXII. Fejezetében szabályozott Köznyugalom elleni bűncselekmények (így különösen Közösség elleni uszítás, A nemzetiszocialista vagy kommunista rendszerek bűneinek nyilvános tagadása, Nemzeti jelkép megsértése) megállapítására alkalmas, vagy büntetni rendelt magatartást örökít meg; továbbá minden olyan jel, jelkép, jelvény vagy jelzés használata, amely a Btk. 335. §-a alapján - Önkényuralmi jelkép használata - büntetendő, vagy a szabálysértésekről, a szabálysértési eljárásról és a szabálysértési nyilvántartási rendszerről szóló
2012. évi II. törvény rendelkezéseibe ütközik; c) amely erőszakos tartalmú, félelemkeltő, megbotránkozást okozó, továbbá egyes személyeket,
közösségeket, társadalmi csoportokat lealacsonyító vagy sértő, illetve megbélyegző;
d) direkt kapcsolatfelvételre buzdító (e-mail cím, telefonszám, elérhetőséget tartalmazó weboldal vagy annak neve) szöveg vagy kép elhelyezése;
e) pornográf, szexuális szolgáltatásra utaló, a nyugalom megzavarására alkalmas tartalom;
f) olyan tartalom, amely közvetve vagy közvetlenül reklámcélokat valósít meg, vagy erre irányul.

5.3. Az 5.1 és 5.2 pontokban kizárt tartalommal benyújtott Pályamű érvénytelen, bírálatára nem kerül sor, a Pályázatból automatikusan kizárásra kerül. A kizárással szemben jogorvoslatnak nincs helye.

6. **ÖSSZEFÉRHETETLENSÉG**

6.1. Pályaművet nem nyújthatnak be a Mentor Közéleti, Kulturális és Sport Egyesület állományába tartozó foglalkoztatottak, a Zsűri tagjai, valamint ezen személyek Ptk. szerinti közeli hozzátartozói és hozzátartozói.

6.2. A Pályázó jelen Általános Szerződési Feltételek elfogadásával nyilatkozik arról, hogy vele szemben a 6.1 pontban foglalt összeférhetetlenségi ok nem áll fenn.

6.3. A Pályázaton összeférhetetlenségi ok fennállása ellenére való részvétel következménye a Pályázatból való kizárás.

7. **A FELELŐSSÉG KIZÁRÁSA**

7.1. A Pályázó tudomásul veszi, hogy a Pályázat benyújtásakor az internetes hálózat teljesítménye, üzenet- és adatátviteli, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn kívül álló tényező, mint például kapcsolati hiba, a szerver számítógépek
teljesítménye, valamint a biztonságos hálózati kapcsolat fenntartása. A Szervező az e pontban írtakból fakadó mindennemű felelősségét kizárja.

7.2. A Szervező kizárja a felelősségét arra vonatkozóan, hogy az elbírálás során vizsgálja a Pályázat eredetiségét, Pályázótól való származását, vagy harmadik személy bárminemű jogának megsértését, csorbítását. Ide vonatkozóan az Általános Szerződési Feltételek elfogadásával a Pályázó kijelenti, hogy a Pályamű a saját alkotása, arra vonatkozóan kizárólagos és teljes rendelkezési joggal bír, a Pályamű feltöltésével és a Pályázaton való részvétellel személyhez fűződő jogokat és szerzői jogokat nem sért, illetve korlátoz.

7.3. A Pályázó köteles csatolni a fotókon szereplő személyek írásbeli hozzájárulását az őket ábrázoló felvétel elkészítéséhez és felhasználásához a Hozzájáruló nyilatkozat képmás felhasználásához és adatkezeléshez c. nyomtatványon.

8. **A DÍJAZÁSRA VONATKOZÓ ADÓKÖTELEZETTSÉGEK**

8.1. A díj a személyi jövedelemadóról szóló 1995. évi CXVII. törvény (a továbbiakban: SZJA törvény) alapján egyéb adóköteles jövedelemnek minősül, azaz adófizetési kötelezettséggel jár???

8.2. HOGY FIZETJÜK KI?

**egyéb jogviszonyhoz tartoznak. Az egyesületnek meg kell állapítani szociális hozzájárulási adót (15,5%) és a személyi jövedelem adót az 15% és a NAV felé ki kell fizetni, ha a fotópályázat nyerteseinek vásárlási utalványt ad díjként.**

Az egyesületnek adót kell fizetni. Könyvelőt kell meg kérdezni? Ki mentor könyvelője?

9. **ZÁRÓ RENDELKEZÉSEK**

9.1. A Felek rögzítik, hogy a felhasználási jogviszonyból eredő jogvitáikat egymás érdekeinek a figyelembevételével, elsődlegesen peres út igénybevétele nélkül rendezik.
9.2. A Felek rögzítik, hogy tudomással bírnak arról, hogy Btk. 384. §-a szerinti bitorlás és 385. §-a szerinti szerzői vagy szerzői joghoz kapcsolódó jogok megsértése olyan tényállások, amelyek magánindítványra büntetendő magatartások, és büntetőjogi szankció alkalmazását vonják maguk után. A Pályázó az Általános
Szerződési Feltételek elfogadásával kijelenti, hogy ezen magatartásoktól kifejezetten tartózkodik.
9.3. Az Általános Szerződési Feltételekben nem szabályozott kérdésekre a mindenkor hatályos jogszabályok és hatósági előírások alkalmazandók.